Verificació després de reparació o modificació
Requisits per a la inscripció en el Registre de control metrològic de les persones o entitats que vulguin reparar instruments de mesura de gasos d'escapament
Fitxa d'identificació d'instruments de mesura de gasos d'escapament
Procediment de verificació periòdica
Procediment de verificació després de reparació o modificació
Vist el Decret 199/1991, de 30 de juliol, pel qual es determinen els òrgans competents en matèria de control metrològic (DOGC de 14.10.1991);
Per tal de facilitar l'aplicació del control en les fases de verificació després de reparació o modificació i de verificació periòdica, i en exercici de les atribucions que tinc conferides,
1.1 Aquesta Ordre té per objecte regular el control metrològic sobre els instruments destinats a mesurar les fraccions en volum d'un o més dels components dels gasos d'escapament: monòxid de carboni (CO), diòxid de carboni (CO2), oxigen (O2) i hidrocarburs (HC) procedents dels vehicles equipats amb motor d'encesa per guspira (gasolina), d'ara endavant "instruments de mesura de gasos d'escapament", en les fases de verificació després de reparació o modificació i de verificació periòdica.
1.2 Als efectes del que disposa aquesta Ordre, els instruments de mesura de gasos d'escapament s'utilitzaran amb caràcter obligatori per efectuar els controls tècnics de les emissions de gasos d'escapament dels vehicles equipats amb motors d'encesa per guspira (gasolina).
2.1 Dins de l'àmbit territorial de Catalunya, el control metrològic periòdic o postreparació dels instruments de mesura de gasos d'escapament el faran el Laboratori General d'Assaigs i Investigacions (LGAI) o les entitats verificadores expressament autoritzades per a aquesta finalitat per la Direcció General de Consum i Seguretat Industrial del Departament d'Indústria, Comerç i Turisme.
2.2 D'acord amb el que estableix l'apartat anterior, les sol·licituds de verificació previstes en l'Ordre de 15 d'abril de 1998 del Ministeri de Foment (BOE núm. 100, de 27.4.1998) s'adreçaran al Laboratori General d'Assaigs i Investigacions o a les entitats verificadores esmentades.
3.1 Les entitats que vulguin ser autoritzades per fer el control metrològic indicat a l'article anterior ho han de sol·licitar a la Direcció General de Consum i Seguretat Industrial i presentar davant d'aquest òrgan o bé davant la delegació territorial del Departament d'Indústria, Comerç i Turisme corresponent la documentació següent:
a) Els documents acreditatius de la personalitat jurídica de l'entitat sol·licitant.
b) La relació dels mitjans tècnics disponibles per a la realització dels controls amb la indicació de les seves característiques.
c) La relació i la qualificació del personal, amb la documentació acreditativa de la seva relació laboral.
d) Una declaració sobre la independència i la neutralitat en les seves actuacions, així com de l'observança dels preceptes legals vigents per part de l'entitat i de cadascun dels membres del personal inspector.
e) El programa de calibratge de l'equip de verificació, amb un certificat del darrer calibratge efectuat.
f) El model de certificat acreditatiu de la verificació periòdica o postreparació.
3.2 La Direcció General de Consum i Seguretat Industrial autoritzarà les entitats verificadores mitjançant resolució expressa; hi haurà una relació de les esmentades entitats a disposició del públic a la mateixa Direcció General i a les delegacions territorials del Departament d'Indústria, Comerç i Turisme.
Si l'òrgan competent no dicta la resolució expressa en els terminis legalment establerts, s'entendrà desestimada la sol·licitud d'autorització.
4.1 Els titulars d'instruments de mesura de gasos d'escapament en servei estaran obligats a sol·licitar anualment al Laboratori General d'Assaigs i Investigacions o a les entitats verificadores la verificació periòdica dels seus instruments.
Aquesta sol·licitud s'acompanyarà amb una còpia de la fitxa d'identificació definida en el següent paràgraf.
Estarà prohibit l'ús de l'aparell en el cas que no superi aquesta fase de control metrològic.
El termini de validesa de l'esmentada verificació és d'un any i el seu titular tindrà sempre a disposició de l'Administració tot l'expedient.
4.2 Per tal de facilitar la verificació periòdica, els fabricants i importadors lliuraran inicialment els instruments destinats a mesurar les emissions de gasos d'escapament acompanyats amb la fitxa d'identificació, degudament emplenada amb les característiques establertes a l'annex 2 d'aquesta Ordre.
L'esmentada fitxa disposarà d'espais suficients perquè es puguin anotar les intervencions posteriors de les entitats reparadores i verificadores.
6.1 Els instruments de mesura de gasos d'escapament verificats amb resultat desfavorable quedaran inhabilitats per a la prestació de servei.
Per assegurar l'esmentada inutilització seran precintats per l'entitat verificadora autoritzada, la qual deixarà constància d'aquest fet adherint una etiqueta, en un lloc visible, que indiqui l'esmentada inhabilitació.
6.2 L'entitat verificadora autoritzada que hagi fet aquesta verificació desfavorable ho notificarà, en el termini de 24 hores, a l'òrgan competent del Departament d'Indústria, Comerç i Turisme per raó de la ubicació de l'instrument de mesura de gasos d'escapament.
8.1 S'entén per reparació subjecta a verificació qualsevol intervenció sobre l'instrument de mesura de gasos d'escapament que, sense alterar les característiques tècniques del model, substitueixi un o més elements que influeixin directament en la mesura de gasos.
8.2 S'entén per modificació qualsevol intervenció sobre l'instrument de mesura de gasos d'escapament que comporti algun canvi en les característiques tècniques del model.
Si la modificació és substancial, comportarà una nova aprovació de model.
Si és no substancial obligarà, per a la posada en funcionament de l'aparell, a complir els requisits equivalents a la verificació primitiva.
8.3 La reparació o la modificació dels instruments de mesura de gasos d'escapament podrà fer-la el fabricant, l'importador o una entitat reparadora inscrita al Registre de control metrològic, de conformitat amb el que estableix el Reial decret 1618/1985, d'11 de setembre.
La inscripció a l'esmentat Registre exigirà el compliment dels requisits fixats a l'annex 1 d'aquesta Ordre.
9.1 La persona o l'entitat que hagi reparat o modificat un instrument de mesura de gasos d'escapament, una vegada comprovat el seu correcte funcionament i que les seves mesures es troben dintre dels errors màxims permesos, col·locarà novament els precintes que hagi aixecat per dur a terme la reparació o modificació.
9.2 Els precintes utilitzats per les empreses reparadores i els de les empreses verificadores autoritzades seran aprovats per la Direcció General de Consum i Seguretat Industrial.
10.1 Una vegada reparat o modificat un instrument de mesura de gasos d'escapament, el seu titular ha de sol·licitar la verificació de l'aparell, prèvia a la posada en marxa, al Laboratori General d'Assaigs i Investigacions o a una entitat verificadora autoritzada, amb indicació de l'objecte de la reparació i especificació dels elements substituïts i els ajustaments i controls efectuats.
La sol·licitud es presentarà acompanyada amb una fitxa d'identificació degudament completada, on constaran les dades que s'indiquen a l'annex 2, a efectes de la identificació de l'instrument i del seu titular.
10.2 Els assaigs a realitzar en la verificació després de reparació o modificació seran els que estableix l'annex 4 d'aquesta Ordre.
10.3 Pel que fa al procediment de verificació i actuació, en cas de resultat favorable s'aplicarà el que disposa l'article 5.
Així mateix, en cas de resultat desfavorable, s'aplicarà el que disposa l'article 6.
10.4 Quan la reparació hagi estat efectuada per una empresa dotada de laboratori habilitat per a la verificació primitiva, la verificació que l'esmentada empresa efectuï després de la reparació, seguint el procediment indicat a l'annex 4, serà convalidada com a verificació oficial.
10.5 La verificació després de reparació o modificació tindrà els mateixos efectes de la verificació periòdica.
14.1 La taxa aplicable pel control metrològic que es regula en aquesta Ordre serà la que estableixi la normativa vigent en aquesta matèria.
14.2 Les tarifes aplicables, que no depenen del lloc d'ubicació de l'instrument de mesura de gasos d'escapament, tindran validesa anual, com a mínim, i seran establertes lliurement per les entitats verificadores, que hauran de comunicar-les acompanyades amb una memòria justificativa a la Direcció General de Consum i Seguretat Industrial.
Les entitats verificadores autoritzades presentaran davant la Direcció General de Consum i Seguretat Industrial o la delegació territorial del Departament corresponent la liquidació de les taxes relativa a cada trimestre, dins el mes següent al de la seva finalització.
Així mateix, adjuntaran la informació de les intervencions efectuades i el seu resultat.
Durant el període de tres mesos posteriors a la publicació d'aquest Ordre, els titulars dels instruments de mesura de gasos d'escapament sense aprovació de model sol·licitaran al Laboratori General d'Assaigs i Investigacions o a alguna de les entitats verificadores autoritzades la corresponent inspecció periòdica o la verificació per regularitzar l'esmentada situació.
Tant el Laboratori General d'Assaigs i Investigacions com les entitats verificadores autoritzades disposaran d'un màxim de nou mesos per realitzar les inspeccions indicades al paràgraf anterior.
--1 Es faculta el director general de Consum i Seguretat Industrial per dictar les disposicions i les instruccions necessàries en garantia de l'aplicació i supervisió de l'execució d'aquesta Ordre, així com dictar les modificacions que permetin adequar tècnicament els annexos.
--2 Aquesta Ordre entrarà en vigor l'endemà de la seva publicació al DOGC.
Barcelona, 8 de setembre de 1998
Les persones o entitats que es proposin reparar o modificar els instruments de mesura de gasos d'escapament a què es refereix aquesta Ordre s'hauran d'inscriure abans com a reparadors autoritzats al Registre de control metrològic, segons l'article 8 de la Llei 3/1985, de 18 de març, de metrologia, i l'article 2 del Reial decret 1618/1985, d'11 de setembre, pel qual s'estableix el Registre de control metrològic.
La sol·licitud es durà a terme a la Direcció General de Consum i Seguretat Industrial del Departament d'Indústria, Comerç i Turisme tal com estableix el Decret 199/1991, de 30 de juliol, pel qual es determinen els òrgans competents en matèria de control metrològic (DOGC de 14.10.1991).
La inscripció al Registre de control metrològic requerirà, per part del sol·licitant, el compliment dels requisits administratius i tècnics que s'especifiquen a continuació:
Les persones o entitats que sol·licitin la inscripció al Registre de control metrològic com a reparadors autoritzats d'instruments de mesura de gasos d'escapament han de complir els requisits administratius exigits pel Reial decret 1618/1985, d'11 de setembre, pel qual s'estableix el Registre de control metrològic.
A més del compliment dels esmentats requisits administratius, és també indispensable per a la inscripció que el reparador disposi no solament dels recursos tècnics i humans necessaris per poder realitzar el seu treball, sinó també dels mitjans tècnics que li permetin dur a terme el contrast de l'instrument una vegada reparat i garantir el correcte estat de la reparació.
En la fitxa d'identificació han de constar les dades següents:
Adreça: (carrer, número, pis i porta).
Localitat: (localitat i districte postal).
Lloc d'emplaçament de l'instrument: (si és fix, adreça; si és mòbil, matrícula del vehicle).
Divisió de l'escala: (divisió).
Aprovació de model número: (núm.).
BOE de data: (data de la publicació al BOE).
Data de verificació primitiva: (data).
Espais destinats a anotar les intervencions de les entitats reparadores i verificadores.
Els assaigs a realitzar en la verificació periòdica són els indicats per a la verificació primitiva, tenint en compte els requisits tècnics i metrològics establerts en la norma UNE 82501:1997.
Els errors màxims permesos en la verificació periòdica són els establerts a l'apartat 5.4.2 de la norma UNE 82501:1997.
Els assaigs a realitzar en la verificació després de reparació o modificació són els mateixos que per a la verificació primitiva, que estableix el capítol 3 de l'Ordre de 15 d'abril de 1998, pel qual es regula el control metrològic de l'Estat sobre els instruments de mesura de gasos d'escapament en vehicles equipats amb motor d'encesa per guspira (gasolina).
Els errors màxims permesos a la verificació després de reparació o modificació són els indicats a l'apartat 5.4.1 de la norma UNE 82 501:1997.
Cada instrument de mesura de gasos d'escapament verificat amb resultats positius han de portar adherida, a fi d'acreditar el compliment de la verificació periòdica i de la verificació després de reparació o modificació, una etiqueta de verificació amb les característiques següents:
Han d'estar fetes d'un material de color groc, resistent als agents atmosfèrics.
Han de ser de tipus adhesiu, per tal de fixar-les de forma permanent i fàcilment visibles a l'instrument o en algun element de la instal·lació que el suporti.
Han de ser autodestructibles quan es procedeixi a desprendre-les.
Han de ser de forma rectangular i tenir unes dimensions, com a mínim, de 100 x 60 mm. Es poden acceptar altres dimensions (com a mínim, 90 x 40 mm), prèvia petició autoritzada per la Direcció General de Consum i Seguretat Industrial.
El contingut serà el que s'estableix al gràfic següent:
Les lletres i les sèries de dígits que apareixen a la part superior del quadre indiquen els mesos i els anys, respectivament, i caldrà perforar aquells que corresponguin al mes i a l'any que s'hagi realitzat la verificació.
Les lletres i les sèries de dígits que es troben a la part inferior dreta del quadre indiquen també mesos i anys, i caldrà perforar aquells en què caduqui la validesa de la verificació realitzada.
L'etiqueta ha d'incloure el número d'identificació (assignat per la Direcció General de Consum i Seguretat Industrial) i el segell de l'organisme que hagi efectuat la verificació.
L'instrument de mesura de gasos d'escapament s'ha de precintar una vegada portades a terme tant la verificació després de reparació o modificació com la verificació periòdica, a fi d'impedir qualsevol possibilitat de modificar les característiques metrològiques de l'instrument.